उत्तराखंड के पिथौरागढ जिले में कनालीछीना में रविवार शाम एक जीप के गहरे खड्ढ में गिर जाने से उसमें सवार दो व्यक्तियों की मृत्यु हो गयी और आठ अन्य घायल हो गये। पुलिस ने बताया कि दुर्घटना कनाली छीना से सात-आठ किलोमीटर आगे सतगढ के पास हुई जब एक मोड पर जीप अचानक अनियंत्रित होकर सडक से फिसल गयी और करीब 150 मीटर गहरे खड्ढ में जा गिरी। उन्होंने बताया कि दो व्यक्तियों की मौके पर ही मौत हो गयी जबकि आठ अन्य घायलों को निकालकर तुरंत पिथौरागढ जिला अस्पताल में भर्ती कराया गया है।